Jacobs sê die toekenning is vir hom ’n groot eer. “Geletterdheid is regtig ’n groot knelpunt in ons land. Dit is belangriker as ooit dat ons kinders lief moet maak vir lees, en vir hulle goeie, toeganklike, eietydse leesstof moet bied. Ek is daarom regtig dankbaar dat die Suid-Afrikaanse Letterkundetoekennings met dié nuwe kategorie erkenning gee aan die belangrike rol wat kinderboeke in ons samelewing én in ons letterkunde speel.”